Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla Neuvoston vahvistama yhteinen kanta Euroopan parlamentin ja neuvoston direktiivin maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkapäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta /* SEK/99/1934 lopull. - COD 98/0247 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla Neuvoston vahvistama yhteinen kanta Euroopan parlamentin ja neuvoston direktiivin maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkapäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla Neuvoston vahvistama yhteinen kanta Euroopan parlamentin ja neuvoston direktiivin maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkapäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta 1- ASIAKIRJAN TAUSTA Ehdotus Euroopan parlamentin ja neuvoston käsiteltäväksi (KOM(98)472 lopullinen - 98/0247 COD): 3. syyskuuta 1998 Talous- ja sosiaalikomitean lausunto: 27. tammikuuta 1999 Parlamentin lausunto ensimmäisessä käsittelyssä: 5. toukokuuta 1999 Muutettu ehdotus käsiteltäväksi: 16. elokuuta 1999 Yhteinen kanta vahvistettiin: 8. marraskuuta 1999 2- KOMISSION EHDOTUKSEN TAVOITE Ehdotetun direktiivin tarkoituksena on vahvistaa maatalous- ja metsätraktorien moottorien päästöjen määriä koskevat vaatimukset. Jotta tilanne olisi yhtenäinen koko tuotannonalan kannalta, vaatimukset ovat samat kuin liikkuvien työkoneiden moottoreita koskevat vaatimukset, jotka määritellään kahdessa vaiheessa Euroopan parlamentin ja neuvoston direktiivissä 97/68/EY (EYVL L 59, 27.2.1998). 3- YHTEISTÄ KANTAA KOSKEVAT HUOMAUTUKSET 3.1 Yhteistä kantaa koskevat yleiset huomiot Toimituksellisia muutoksia lukuun ottamatta neuvoston yhteinen kanta eroaa komission ehdotuksesta ainoastaan kahdessa kohdassa: yhteiseen kantaan on lisätty uusi 4 artikla (soveltamisaikataulu) ja siitä on poistettu 7 artikla (verokannustimet). 3.2 Euroopan parlamentin ensimmäisessä käsittelyssä tekemät tarkistukset - Yhteiseen kantaan sisällytetyt komission hyväksymät Euroopan parlamentin tarkistukset: Tällaisia tarkistuksia ei ole. - Komission hyväksymät Euroopan parlamentin tarkistukset, joita ei ole sisällytetty yhteiseen kantaan: Tarkistus 1, jossa viitataan yhteistoimintatapaan ja lisätään sitä koskeva uusi johdanto-osan kappale. Komissio oli hyväksynyt tarkistuksen, mutta piti sitä kuitenkin tarpeettomana. Tästä syystä komissio voi yhtyä yhteiseen kantaan. Tarkistusta 3 (täysin toimituksellinen tarkistus), joka liittyy verokannustimia käsittelevään 7 artiklaan ja jonka komissio oli hyväksynyt, ei ole otettu huomioon yhteisessä kannassa, koska 7 artikla on kokonaan poistettu. Komissio voi hyväksyä artiklan poistamisen, sillä kysymys verohelpotuksista ei ole komission käytössä olevien tietojen mukaan milloinkaan noussut esille maataloustraktoreiden yhteydessä (siten kuin moottoriajoneuvoalalla yleensä). Ei ole tarpeen antaa säännöksiä sellaista olettamuksen pohjalta, jonka toteutuminen on epätodennäköistä. 3.3 Neuvoston lisäämät uudet säännökset ja komission kanta niihin Lukuun ottamatta verokannustimia koskevan 7 artiklan poistamista erot komission ehdotukseen koskevat ensi sijassa direktiivin soveltamisen aikataulua (moottorien eri teholuokkien sekä päästöjen raja-arvojen määräämisen toisen vaiheen osalta). Komissio kuitenkin katsoo, että sen ehdotuksen perusnäkökohtia ei ole muutettu. 4- PÄÄTELMÄT Komissio hyväksyy yhteisen kannan. Ympäristönsuojeluun liittyvät kysymykset edellyttävät tällaista poliittista yhteisymmärrystä, joka jouduttaa kyseessä olevan direktiivin antamista.